“તું પાસે છે એટલે જ આજે સારું લાગે છે અને કાગળ ઉપર કલમ દોડે છે. હું શું લખું છું એનું કશુંજ મહત્વ નથી. પણ એમાં તારી પ્રેરણા છે, એક નિર્દોષ નિરામય મોહક પવિત્ર બાળકનો ટેકો છે એજ સાચો સંદેશ છે અને એમાં આશાનું સ્ફુરણ છે. દુનિયાને ડહાપણની જરૂર નથી, પ્રેમની જરૂર છે; લેખકના ચાતુર્યની જરૂર નથી, બાળકના નિર્મળ હાસ્યની જરૂર છે. આજે તને હજી ખબર નથી; તો ખબર પડે અને તારી નિર્દોષતા જતી રહે એ પહેલા દુનિયાને તારી આ શ્રદ્ધાનો અને તારા આ આનંદનો લાભ આપતો રહે – મને આજે આપ્યો છે એ રીતે.”